พันธบัตรสหรัฐชะลอตัว-จีนนำเข้าทองคําสูงสุดรอบ 14 ปี หนุน “ทองไทย” พุ่งตามตลาดโลก 250 บ.
สมาคมค้าทองคำ เผยพันธบัตรสหรัฐชะลอตัว-จีนนำเข้าทองคําสูงสุดรอบ 14 ปี หนุนราคา “ทองไทย” เปิดตลาดเช้านี้ พุ่งตามตลาดโลก 250 บ. 
สมาคมค้าทองคำ เผยพันธบัตรสหรัฐชะลอตัว-จีนนำเข้าทองคําสูงสุดรอบ 14 ปี หนุนราคา “ทองไทย” เปิดตลาดเช้านี้ พุ่งตามตลาดโลก 250 บ.
21 เม.ย. 2564

สมาคมค้าทองคำ รายงานราคาทองในประเทศ (96.5%) เปิดตลาดวันที่ 21 เม.ย.64 เมื่อเวลา 09.25 น.ที่ผ่านมา  พุ่งกลับขึ้น 250 บาท เมื่อเทียบกับประกาศราคาซื้อขายครั้งสุดท้ายของวันอังคาร ที่ตลอดทั้งวันมีการประกาศราคาทั้งหมด 3 รอบ รวมราคาปรับลดลงแรง 250 บาท
โดยราคาทองคำแท่งวันนี้ รับซื้ออยู่ที่บาทละ 26,300.00 บาท ขายออกที่ราคาบาทละ 26,400.00 บาท
ทองรูปพรรณ รับซื้ออยู่ที่ราคาบาทละ 25,832.64 บาท ขายออกที่บาทละ 26,900.00 บาท
ราคาทองคำ Spot เช้านี้เคลื่อนไหวที่บริเวณ 1,781 ดอลลาร์ หลังจากปิดตลาดเมื่อคืนที่ผ่านมาเพิ่มขึ้น 7.8 ดอลลาร์ สู่ระดับ 1,778.4 ดอลลาร์ เนื่องมาจากได้รับแรงหนุนจากการชะลอตัวของอัตราผลตอบแทนพันธบัตรรัฐบาลสหรัฐ รวมทั้งรายงานข่าวที่ว่า จีนนำเข้าทองคำในปริมาณสูงสุดในรอบ 14 ปี